**Roza vânturilor nebune**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cum nu mai încap de cer

vreau un semafor pe frunte

doar femeia-i un mister

mai înalt decât un munte

Vreau un semafor pe frunte

să opresc ceața de plângeri

când o caut pe niciunde

răsfoind cartea cu îngeri

Să opresc ceața de plângeri

doar femeia-un mister

de-aia chiar de soare sânger

și nu mai încap sub cer

Vreau un semafor pe frunte

ca să știu mintea pe unde-i

Costel Zăgan, CEZEISME II